b'\n_START_ARTICLE_\nKlaviatura\n_START_PARAGRAPH_\nKlaviatura je skupina \xc4\x8drnih in belih tipk, razvr\xc5\xa1\xc4\x8denih v to\xc4\x8dno dolo\xc4\x8denem zaporedju. Pojavlja se pri glasbenih instrumentih, pri katerih so tipke sestavni del mehanizma za proizvajanje zvoka (instrumenti s tipkami). Pritisk na posamezno tipko povzro\xc4\x8di, da glasbilo zaigra to\xc4\x8dno dolo\xc4\x8den ton. Osnovni vzorec klaviature obsega 12 tonov (7 diatoni\xc4\x8dnih in 5 kromati\xc4\x8dnih), v okviru ene oktave._NEWLINE_Razli\xc4\x8dna glasbila s tipkami uporabljajo razli\xc4\x8dno\xc2\xa0\xc2\xbbdolge\xc2\xab\xc2\xa0klaviature, od obsega ene same oktave, pa tudi do obsega 8 oktav. Praviloma ima klavir 88 tipk, (od A subkontra do c\xe2\x82\x85), nekateri klavirji imajo pove\xc4\x8dan obseg navzdol (do F subkontra; in imajo torej 92 tipk). Na starej\xc5\xa1ih klavirjih in pianinih lahko kot najvi\xc5\xa1jo noto zaigramo a\xe2\x82\x84).'